**Kamehameha IV** (alkuperäiseltä nimeltään **Alexander Liholiho**, 9. helmikuuta 1834 – 30. marraskuuta 1863) oli Havaijin kuningaskunnan neljäs kuningas.

Tausta ja yksityiselämä
-----------------------

Kamehameha IV syntyi vuonna 1834 O‘ahun kuvernöörin, Kekūanāoʻan, ja Kamehameha Suuren tyttären sekä myöhemmin pääministerin, Kīnaʻun, pojaksi. Alexander Liholihon setä, kuningas Kamehameha III adoptoi tämän jo lapsena, mikä varmisti tulevan kuninkaan koulutuksen päälliköiden koulussa.

Vuonna 1856 Kamehameha IV meni naimisiin Emma Naea Rooken kanssa. Pari oli tutustunut jo lapsena, sillä molemmat opiskelivat päälliköiden koulussa. Vuonna 1858 parille syntyi poika, joka sai nimekseen Albert Edward Kauikeaouli, joka kuitenkin kuoli jo 4-vuotiaana.

Kuninkaana
----------

Vuonna 1859 Kamehameha IV ja kuningatar Emma perustivat The Queen’s Medical Center -nimisen sairaalan, joka on edelleen merkittävä sairaala Honolulussa.

Havaijin kirkko perustettiin Kamehameha IV:n valtakaudella. Vuonna 1861 kuningas kutsui anglikaanisia lähetyssaarnaajia Havaijille, ja kirkkokunta säilyi Englannin kirkon alaisuudessa aina siihen saakka, kun Yhdysvallat otti Havaijin haltuunsa. Vuonna 1862 piispa Thomas Nettleship Staley kastoi Emman ja sen jälkeen konfirmoi kuningasparin anglikaanisin menoin. Kamehameha IV vaimoinensa lahjotti kirkolle tontin, jolla seisoo nykyään Pyhän Andreaan tuomiokirkko.

Vuonna 1863 Kamehameha IV myi Ni‘ihaun saaren Skotlannista lähtöisin olleelle Elizabeth Sinclairille 10 000 dollarilla. Sinclairin jälkeläiset omistavat saaren edelleen ja säätelevät asumisoikeutta turvatakseen havaijinkielisen kulttuurin saatella.

Kamehameha IV kuoli vuonna 1863. Häntä seurasi kuninkaana hänen veljensä Kamehameha V.

Galleria
--------

* Kamehameha IV kuvattuna vuonna 1846 tai -47.Kamehameha IV kuvattuna vuonna 1846 tai -47.
* Kamehameha IV:n ja Emman anglikaaninen konfirmaatio vuonna 1862Kamehameha IV:n ja Emman anglikaaninen konfirmaatio vuonna 1862
* Kamehameha IV ja Emma kuvattuina Pyhän Andreaan katedraalin lasi-ikkunassa.Kamehameha IV ja Emma kuvattuina Pyhän Andreaan katedraalin lasi-ikkunassa.
* Kamehameha IV:n perheportretti vuodelta 1853.Kamehameha IV:n perheportretti vuodelta 1853.

Lähteet
-------

1. 1 2  Kamehameha IV | king of Hawaii  2022. Encyclopædia Britannica. Viitattu 22.8.2022. (englanniksi)
2. ↑  Kamehameha IV  2022. Hawaii History. Viitattu 22.8.2022. (englanniksi)[vanhentunut linkki]
3. ↑  About Us  2022. The Queen's Health System. Viitattu 22.8.2022. (englanniksi)
4. ↑  Kamehameha IV Prayer Book *The Episcopal Diocese of Hawai'i*.  2022. Viitattu 22.8.2022. (englanniksi)
5. ↑  History & Legacy clone  2022. St. Andrew's Schools. Viitattu 22.8.2022. (englanniksi)[vanhentunut linkki]
6. ↑  The Church in Hawai'i *The Cathedral of St. Andrew*.  2023. Viitattu 4.2.2023. (englanniksi)
7. ↑  Niihau | island, Hawaii, United States *Encyclopædia Britannica*.  2022. Viitattu 29.10.2022. (englanniksi)
8. ↑  King Kamehameha IV 1834-1863  2022. Royal Family of Hawaii Official Website.  Arkistoitu 22.8.2022. Viitattu 22.8.2022. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Trove

 |

 |